احمدي نژاد: گېس پائپ لائن به کال 2012م پورې به پاکستان ته ورسول شي
د افغانستان د کورنیو چارو وزارت ویاند وئیلي بهرني ځواکونو نه افغان ځواکونو ته د هېواد د امنیت ذمه واری د منتقلې عمل د اتوار د ورځ نه پېل شوې دی. 
د ایران صدر محمود احمدي نژاد وئیلي تهران امید لري چې د کال 2012 م تر پایې به ایران پاکستان گېس پائپ لائن خپله برخه به مکمله کړي. ښاغلي نژاد دغه خبره د پاکستان صدر اصف علي زرداري سره د لېدو وروسته کړې ده. محمود احمدي نژاد زیاته کړه د ایران نه پاکستان ته گېس منتقل کول پروژه چې د څو ملېارده ډالرو په خرڅ به سر ته رسي تهران به د کال 2012م پورې گېس پائپ د پاکستان پولې ته ورسوي. د پاکستان اصف علي زرداري د خالي په ورځ د دوه اړخيزو اړيکو مضبوطولو او په مختلفو څانگو کې په مرستې سيوا کولو د خبرو اترو لپاره تهران ته سفر کړی وؤ. دواړو مشرانو ترمینځ د ډلو په کچه او بیا بیلا هم لېدل کړي وؤ. صدر زرداري د ايران سپريم ليډر ايت الله سيد علي خميني سره هم د خالي په شپه لېدلي وؤ. د پاکستان د کورنيو چارو وزير رحمان ملک، د اوبو او بجلۍ وزير سيد نويد قمر، دپيټروليم وزير ډاکټر عاصم حسين، صدارتي وياند فرحت الله بابر او د خارجه وزارت چارواکي هم په دغه سفر کې دصدر زرداري سره د ایران په سفر تللي وؤ. صدارتي وياند فرحت الله بابر ايران ته دپاکستاني صدر دغه سفر مهم او ايران سره داقتصادي او سياسي همکارۍ دنورې ژورې کولو دتگلارې برخه گرځولې وه. ښاغلي بابر وئیلي چې خبرو اترو کې به دسيمې د امن، افغانستان کې د جوړجاړي په عمل او دترهگرۍ ستونزه تر بحث لاندې راځي. صدر زرداري ايران ته دغه سفر په تهران کې د ترهگرۍ د مخنيوي په اړه د ترسره شوې غونډې څخه ديوې مياشتې څخه هم کمه موده کې کړى ، په دغه غونډه کې ايران او پاکستان په دې خبره اتفاق کړى ؤ چې دتره گرۍ په ضد جگړه به افغانستان سره مرسته کوي. څېړونکي د پاکستان صدر ایران ته دغه سفر ډیر مهم بولي او وایي چې افغانستان نه د بهرني ځواکونو د ستنیدو پروسه پېل کیدو سره په دغه هېواد کې د امنیت لپاره د پاکستان او ایران مرستې ډیرې ضروري وي. د پاکستان صدر اصف زرداري د ایران د سفر نور حال تاسو هم د ډیوه ریډیو خبریال پېر ولایت شاه په دې رپورټ کې اوریدې شې.